Document ID: /roh_data/filtered/Billingualer_Corpus_interleaved-de-rm.jsonl.gz/1573

This is a text translated from German to Rumantsch Grischun.
Unterbringungs- und Betreuungskonzept im Asylbereich

Die Bündner Regierung hat beschlossen, das seit Juni 2006 gültige Versuchskonzept zur Unterbringung und Betreuung von Personen des Asylbereichs im Kanton Graubünden definitiv zu erlassen und das Amt für Polizeiwesen und Zivilrecht mit der Umsetzung zu beauftragen. Das Konzept, das sich insgesamt als zweckmässig und zielführend erwiesen hat, soll eine wirtschaftliche und adäquate Unterbringung und Betreuung der Asylsuchenden und vorläufig Aufgenommenen gewährleisten.

Als Neuerung sieht das Konzept vor, Asylsuchende und vorläufig Aufgenommene Personen, welche wirtschaftlich unselbstständig sind, soweit als möglich und sinnvoll in Kollektivunterkünften und nicht mehr in Individualunterkünften unterzubringen. Weiter sollen Unterbringung und Betreuung vom Stand des Asylverfahrens abhängig gemacht werden, weil der Betreuungsbedarf bei zunehmender Aufenthaltsdauer erfahrungsgemäss abnimmt. Gemäss Konzept werden Asylsuchende und vorläufig Aufgenommene im Erstaufnahmezentrum auf den weiteren Aufenthalt in Graubünden vorbereitet. Während des Asylverfahrens bis zum Asylentscheid bringt der Kanton diese Personen daraufhin in verschiedenen Transitzentren unter. Nach Abschluss des Verfahrens gelangen die ausreisepflichtigen Personen in das Ausreisezentrum. Asylsuchende, welche besondere Probleme bereiten, werden gesondert in einem Minimalzentrum untergebracht. Abgewiesene Asylsuchende, die im Kanton Graubünden um Nothilfe ersuchen, sollen gemäss Konzept im Ausreisezentrum untergebracht werden.

Mit dem Unterbringungskonzept kann der Kanton flexibler auf die grossen Schwankungen bei der Zuweisung von Asylsuchenden reagieren. So kann der Kanton durch die Neueröffnung zusätzlicher Transitzentren beziehungsweise durch deren Schliessung die Zahl der Unterbringungsplätze der Nachfrage anpassen. Im Übrigen beinhaltet das Konzept auch Ziele und Massnahmen bei der Betreuung während des Asylverfahrens wie beispielsweise bei der Erwerbstätigkeit der Asylsuchenden oder der Sprachförderung. Ebenso enthält es Sonderregelungen für unbegleitete Minderjährige und speziell betreuungspflichtige Personen.

Die Unterbringung und Betreuung von Asylsuchenden und vorläufig Aufgenommenen erfolgt in Graubünden im Gegensatz zu anderen Kantonen vollumfänglich durch den Kanton. Damit werden die Gemeinden von einer schwierigen Aufgabe entlastet. Dank der günstigen Kostenstruktur der Unterbringungseinrichtungen und der effizienten Abwicklung der Verfahren konnten die Aufgaben im Asylbereich durch die Abgeltungen des Bundes bisher kostendeckend abgewickelt werden.

Regierung verlangt Verhältnismässigkeit beim Handlungsprogramm "Via sicura" des Bundes

Die Bündner Regierung unterstützt das vom Bund geplante Handlungsprogramm "Via sicura" grundsätzlich. Dieses zielt darauf ab, die Anzahl Todesopfer und Verletzte auf den schweizerischen Strassen zu verringern. Die Regierung verlangt aber gleichzeitig, bei der Umsetzung der rund 60 vorgeschlagenen Einzelmassnahmen, welche die Sicherheit im Verkehr verbessern sollen, das Verhältnismässigkeitsprinzip zu beachten.

Wie die Regierung in ihrer Vernehmlassungsantwort schreibt, ist der vorgeschlagene Katalog an Massnahmen sehr umfangreich und erstreckt sich über eine grosse Bandbreite. Der Grossteil der zur Diskussion gestellten Vorschläge wird vor dem Hintergrund der Verkehrssicherheit begrüsst. Allerdings besteht die Gefahr, dass neue Regeln aufgestellt werden, die nur mit erheblichem zusätzlichem administrativem Aufwand kontrolliert beziehungsweise durchgesetzt werden könnten. Hier gilt es Augenmass zu bewahren und diejenigen Massnahmen vorzuziehen, welche mit vertretbarem Aufwand spürbare Wirkung erzielen.

Das Verhältnismässigkeitsprinzip gilt es ebenfalls zu beachten, wenn es um das Festlegen und Ergreifen baulicher Massnahmen geht. In jedem Fall ist die geltende Kompetenz und Verantwortung der Kantone für den Zustand und die Ausgestaltung ihrer Strassennetze zu respektieren. Schliesslich lehnt die Regierung die zur Finanzierung der Massnahmen vorgeschlagene Teilzweckbindung der Verkehrsbussen ab.

Neue Datenschutzregelungen für die Benutzung der elektronischen Infrastruktur des Bundes werden in Frage gestellt

Die Bündner Regierung begrüsst es grundsätzlich, dass die Datenbearbeitung bei der Benützung der elektronischen Infrastruktur des Bundes gesetzlich geregelt werden soll. Dies hält sie in ihrer Vernehmlassungsantwort zur geplanten Revision des Regierungs- und Verwaltungsorganisationsgesetzes des Bundes fest. Die Revision regelt den Umgang mit Daten, die in Verbindung mit der Benutzung der elektronischen Infrastruktur des Bundes wie Telefon, Computer, Zutrittskontrollen, Bildaufzeichnung usw. anfallen und besonders schützenswert sein können.

Die konkrete Ausgestaltung der Vorlage lehnt die Regierung jedoch aus verschiedenen Gründen ab. Als problematisch erachtet sie, dass die Bundesorgane gemäss Entwurf grundsätzlich alle Daten aufzeichnen dürfen, die anlässlich der Benutzung der elektronischen Infrastruktur des Bundes entstehen. Erst die nachfolgende Bearbeitung der Daten soll dann auf bestimmte Zwecke beschränkt werden. Die Regierung spricht sich mit Hinweis auf das Datenschutzgesetz gegen das Sammeln von Personendaten auf "Vorrat" aus und verlangt, dass nur diejenigen Daten erhoben und gespeichert werden dürfen, die eine Behörde zur Erfüllung ihrer Aufgabe objektiv benötigt.

Kantonsbeiträge an verschiedene Institutionen

Pendicularas Motta Naluns:

Der Pendicularas Motta Naluns Scuol-Ftan-Sent SA wird unter dem Vorbehalt der Gesamtfinanzierung an den Bau der 8er-Gondelbahn Scuol - Motta Naluns ein Darlehen im Rahmen der Neuen Regionalpolitik des Bundes von 2'000'000 Franken gewährt. Zusätzlich wird an das Projekt ein Kantonsbeitrag von 336'679 Franken zugesichert.

Strassenprojekte

Die Regierung hat insgesamt 2'411'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Baumeisterarbeiten Galerie Cassanawald

- A28 Nationalstrasse: Sanitärarbeiten Umfahrung Saas

- Oberalpstrasse: Belagsarbeiten Laax - Schluein

- Rieinerstrasse: Belagsarbeiten Raclein - Riein

Standeskanzlei Graubünden

Gremium: Regierung

Quelle: dt Standeskanzlei Graubünden

26.03.2009
Concept da collocaziun e d'assistenza en il sectur d'asil

La regenza ha concludì da relaschar definitivamain il concept d'emprova per collocar e per assister persunas dal sectur d'asil en il chantun Grischun e d'incumbensar l'uffizi da fatgs da polizia e da dretg civil cun la realisaziun. Il concept, che vala dapi il zercladur 2006 e ch'è sa mussà tut en tut sco cunvegnent, duai garantir ina collocaziun economica ed adequata da las requirentas e dals requirents d'asil sco er da las persunas admessas provisoricamain.

Sche las requirentas e sch'ils requirents d'asil e sche las persunas admessas provisoricamain èn economicamain dependents, prevesa il concept da collocar da nov questas persunas en alloschis collectivs e betg pli en alloschis individuals, uschenavant che quai è pussaivel e raschunaivel. Plinavant duain la collocaziun e l'assistenza vegnir fatgas dependentas dal stadi da la procedura d'asil, perquai che - sco quai che las experientschas han mussà - sa reducescha il basegn d'assistenza, pli ditg che la dimora dura. Tenor il concept vegnan las requirentas ed ils requirents d'asil sco er las persunas admessas provisoricamain preparads en il center per l'emprima registraziun per l'ulteriura dimora en il Grischun. Durant la procedura d'asil fin a la decisiun d'asil collochescha il chantun questas persunas en differents centers transitorics. Suenter la finiziun da la procedura arrivan las persunas ch'èn obligadas da bandunar la Svizra en il center d'expulsiun. Requirentas e requirents d'asil che chaschunan problems spezials vegnan collocads separadamain en in center minimal. Requirentas e requirents d'asil refusads che dumondan agid d'urgenza en il chantun Grischun duain - tenor il concept - vegnir collocads en il center d'expulsiun.

Cun il concept da collocaziun po il chantun reagir en moda pli flexibla sin las grondas variaziuns dal dumber da requirentas e da requirents d'asil attribuids. Cun avrir novs centers transitorics supplementars respectivamain cun serrar quels po il chantun adattar uschia il dumber da plazzas da collocaziun al basegn. Dal rest cuntegna il concept er finamiras e mesiras en connex cun l'assistenza durant la procedura d'asil, sco per exempel en connex cun l'activitad da gudogn da las requirentas e dals requirents d'asil u en connex cun la promoziun da linguas. Medemamain cuntegna il concept regulaziuns spezialas per persunas minorennas senza accumpagnament e per persunas che dovran in'assistenza speziala.

Cuntrari ad auters chantuns vegnan las requirentas ed ils requirents d'asil sco er las persunas admessas provisoricamain collocads ed assistids en il Grischun cumplainamain tras il chantun. Qua tras vegnan las vischnancas distgargiadas d'ina incumbensa difficila. Grazia al fatg che la structura dals custs dals stabiliments da collocaziun è favuraivla e che las proceduras vegnan liquidadas effizientamain e grazia a las indemnisaziuns da la confederaziun, han las incumbensas en il sectur d'asil pudì vegnir ademplidas fin ussa uschia, ch'ellas han cuvrì ils custs.

La regenza pretenda ch'il princip da la proporziunalitad vegnia resguardà per il program d'acziun "Via sicura" da la confederaziun

La regenza grischuna sustegna da princip il program d'acziun "Via sicura" ch'è vegnì planisà da la confederaziun. Quest program ha la finamira da reducir il dumber da persunas mazzadas e blessadas sin las vias svizras. La regenza pretenda dentant a medem temp da resguardar il princip da la proporziunalitad en connex cun la realisaziun da las var 60 mesiras singulas proponidas che duain meglierar la segirezza dal traffic.

Sco quai che la regenza scriva en sia resposta da consultaziun, è il catalog da mesiras proponì fitg voluminus e fitg dimensiunà. La gronda part da las propostas che vegnan messas en discussiun vegn beneventada sut l'aspect da la segirezza dal traffic. Igl exista dentant il privel ch'i vegnian fixadas novas reglas che pudessan vegnir controlladas respectivamain realisadas mo cun gronda lavur administrativa supplementara.p.ex. Perquai vali da mantegnair la buna mesira e da preferir quellas mesiras che cuntanschan in effect evident cun custs giustifitgabels.

Il princip da la proporziunalitad sto medemamain vegnir resguardà, sch'i sa tracta da fixar e da prender mesiras architectonicas. En mintga cas sto la cumpetenza e la responsabladad vertenta dals chantuns vegnir respectada en quai che reguarda il stadi e la concepziun da lur raits da vias. La finala refusa la regenza la proposta da destinar parzialmain las multas da traffic a la finanziaziun da las mesiras.

Las novas regulaziuns da la protecziun da datas per utilisar l'infrastructura electronica da la confederaziun vegnan messas en dumonda

La regenza grischuna beneventa da princip che l'elavuraziun da datas en connex cun l'utilisaziun da l'infrastructura electronica da la confederaziun duai vegnir reglada sin il stgalim da la lescha. Quai scriva ella en sia resposta da consultaziun davart la revisiun planisada da la lescha federala davart l'organisaziun da la regenza e da l'administraziun. La revisiun regla il tractament da datas che resultan tras l'utilisaziun da l'infrastructura electronica da la confederaziun - sco telefons, computers, controllas d'access, registraziuns da maletgs - e che pudessan esser spezialmain degnas da vegnir protegidas.

La regenza refusa dentant la concepziun concreta dal project per differents motivs. Sco problematic considerescha ella il fatg ch'ils organs federals dastgan - tenor il sboz - da princip registrar tut las datas che resultan tras l'utilisaziun da l'infrastructura electronica da la confederaziun. Pir la suandanta elavuraziun da datas duai alura vegnir restrenschida a tscherts intents. Renviond a la lescha davart la protecziun da datas s'exprima la regenza cunter la collecziun da datas da persunas sin "reserva" e pretenda che las autoritads dastgian registrar e memorisar mo quellas datas ch'ellas dovran objectivamain per ademplir lur incumbensa.

Contribuziuns chantunalas a differentas instituziuns

Pendicularas Motta Naluns:

Cun resalva da la finanziaziun totala vegn concedida a las Pendicularas Motta Naluns Scuol-Ftan-Sent SA - en il rom da la nova politica regiunala - in emprest da 2'000'000 francs per construir la telecabina dad 8 Scuol - Motta Naluns. Plinavant vegn garantida ina contribuziun chantunala da 336'679 francs per il project.

Projects da vias

La regenza ha approvà totalmain 2'411'000 francs per construir e per sanar ils suandants trajects da vias:

- via naziunala A13: lavurs d'impressari, galaria dal guaud da Cassana

- via naziunala A28: lavurs sanitaras, sviament da Saas

- via sursilvana: lavurs da cuvrida, Laax - Schluein

- via da Riein: lavurs da cuvrida Raclein - Riein

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

26.03.2009